cyanic-selkie/wikianc huggingface dataset:
ஏற்ற வில்வித்தை
வரலாற்றுப் பதிவுகள்
கவசம் பூண்ட கனரக துரகவில்லாளிகளால், தங்களின் இலகுரக சகாக்களின் தாக்குதலை எதிர்க்க இயலும். இலகுரக டாடார் துருப்புகளை சமாளிக்க ரஷ்ய துருசினா குதிரைப்படை உருவானது. அதேபோல், துருக்கிய திமாரியோத்துகள் மற்றும் காப்பிக்குலுக்கள், மேற்கத்திய நைட்டுகளைப் போல் கனமான கவசம் பூண்டிருந்ததால் அங்கேரிய, அல்பேனிய மற்றும் மங்கோலிய துரகவில்லாளிகளை எதிர்த்து நின்றனர்.
சரிவு
திரண்ட தரை-வில்வித்தையிடம் ஏற்ற வில்வித்தை செயலிழந்து போகும். அம்பெய்வதில் துரக வில்லாளர்களைவிட தரை-வில்லாளர்கள்/குறுக்குவில்லாளர்கள் (crossbowmen) தேர்ந்தவர்கள், மற்றும் தனி ஒரு மனிதன் குதிரைவீரரைவிட சிறிய இலக்கு ஆவர்.
நவீன சுடுகலன்களின் வளர்ச்சியால் துரக வில்லாளிகள் வழக்கற்று போயினர். 16-ஆம் மற்றும் அதன்பின்வந்த நூற்றாடுகளில், சுடுகலன்கள் ஏந்திய பல்வேறு குதிரைப்படைகள் படிப்படியாக தோன்றின. வழக்கமான ஆர்க்வெபசு மற்றும் மசுகெத்து, துரகவீரர்களுக்கு பொருத்தமற்று இருந்ததால், கலப்பு வெளிவளைமுனை வில்லை போன்று குதிரையின்மீது எளிதாக உபயோகிக்கக் கூடிய கார்பைன் போன்ற இலகுரக ஆயுதங்கள் உருவாக்க வேண்டியிருந்தது.
வெளி இணைப்புகள்
騎射 Łucznictwo Konne
கடல் யானை
கடல் யானைகள் (Elephant seals) துடுப்புகாலிகளில்  முகத்தில் உட்பொதிந்த காதுகள் கொண்ட கடல்நாய் இனங்களில் ஒன்றாகும். கடல் வாழ் பாலூட்டிகளான கடல் யானைகளில் வடக்கு கடல் யானைகள் மற்றும் தெற்கு கடல் யானைகள் என இரண்டு வகைகள் உள்ளது. 19 ஆம் நூற்றாண்டின் முடிவில் பெரும்பாலான கடல் யானைகள் வேட்டையாடப்பட்டு கொல்லப்பட்டதால், தற்போது மிகச்சிறிய அளவில் மட்டும் காக்கப்பட்டு வருகிறது.
மெக்சிகோ, ஐக்கிய அமெரிக்கா மற்றும் கனடாவின் பசிபிக் பெருங்கடல் கடற்கரையில் காணப்படும் வடக்கு கடல் யானைகள், தென் துருவ தெற்கு கடல் யானைகளை விட உருவத்தில் சிறியது. தெற்கு கடல் யானைகள் நியூசிலாந்து, ஆப்பிரிக்கா, தெற்கு ஜார்ஜியா, சிலி மற்றும் அர்ஜெண்டைனாவின் தெற்கு கடற்கரைகளில் கூட்டமாக காணப்படுகிறது. கடல் யானைகள் ஆண்டு தோறும் கடற்கரைகளில் குறிப்பிட்ட பகுதிகளில் குட்டி ஈன்கிறது.
உடலியல்
thumb|left|வடக்கு கடல் யானையின் மண்டையோடு கடல் யானைகளில் 80% விழுக்காடு பெருங்கடல்களில் வாழ்கிறது. மற்ற கடல் வாழ் உயிரினங்களில் பெரிய நுரையீரல்கள் கொண்ட கடல் யானைகள் 100 நிமிடங்கள் வரை தொடர்ந்து மூச்சைப் பிடித்துக் கொண்டு கடலினுள், அதிக பட்சமாக கடலில் 1550 மீட்டர் ஆழத்தில் மூழ்கி இரையை வேட்டையாடும் திறன் கொண்டது. (தெற்கு கடல் யானைகள் 2388 மீட்டர் ஆழத்தில் மூழ்கும் திறன் கொண்டது. ஊனுண்ணியான இதன் முக்கிய இரைகள் பெரிய மீன்கள், மெல்லிடலிகள் மற்றும் சிறிய சுறா மீன்கள் ஆகும். கடலில் நன்கு நீந்தும் கடல் யானைகள், நிலத்திலும் நன்கு இயங்கும். கடல் யானைகளின் மேல் தோல் அரை அடி தடிமன் கொண்டது. thumb|பெண் கடல் யானைக்காக போரிடம் ஆண் கடல் யானைகள் (காணொளி)
வாழ்நாள்
வடக்கு கடல் யானைகளின் வாழ்நாள் 22 ஆண்டுகள். பிறந்த நான்கு அல்லது ஐந்து வயதிற்குள் பருவம் எய்திய பெண் கடல் யானைகள் குட்டி போடத் துவங்கிவிடும்.
தற்போதைய நிலை
கடற்கரைகள் மற்றும் கடல் மாசுபடுவதால் கடல் யானைகளின் இனப்பெருக்கத்திற்கும், வாழ்வதற்கும் அச்சுறுத்தலாக உள்ளது. தற்போது உலகில் 1,24,000 கடல் யானைகள் இருப்பதாக கணக்கிடப்பட்டுள்ளது. கடல் பாலூட்டிகள் பாதுகாப்பு சட்டம், 1992இன் படி, கடல் பாலூட்டிகளை வேட்டையாடுவது, கொல்வது, பிடிப்பது மற்றும் கொடுமைப்படுத்துவது சட்டவிரோதமான செயல் என அறிவிக்கப்பட்டுள்ளது.
வெளி இணைப்புகள்
பகுப்பு:தீவாய்ப்பு கவலை குறைந்த இனங்கள் பகுப்பு:கடல்வாழ் உயிரினங்கள் பகுப்பு:கடற்பாலூட்டிகள் பகுப்பு:காணொளிக் கோப்பு உள்ள கட்டுரைகள்
பாருபள்ளி காசியப்
பாருபள்ளி காசியப் (Parupalli Kashyap, பிறப்பு: 8 செப்டம்பர் 1986) ஓர் இந்திய இறகுப்பந்தாட்ட வீரர் ஆவார். இவர் கோபிசந்த் இறகுப்பந்தாட்டப் பயில்கழகத்தில் பயிற்சி தருகிறார். இவரது புரவலராக ஒலிம்பிக் தங்க வேட்பு அறக்கட்டளை உள்ளது. இது ஈட்டநாட்டமில்லாத இந்தியத் தடகள வீரர்களைப் புரக்கும் நிறுவனமாகும்.
சொந்த வாழ்க்கை
டிசம்பர் 142018 இல் இவர் சாய்னா நேவால் எனும் சக வீரரை திருமணம் செய்து கொண்டார்.
வெளி இணைப்புகள்
பகுப்பு:இந்திய இறகுப்பந்தாட்ட வீரர்கள் பகுப்பு:இந்திய ஒலிம்பிக் தடகள வீரர்கள் பகுப்பு:1986 பிறப்புகள் பகுப்பு:வாழும் நபர்கள் பகுப்பு:அருச்சுனா விருது பெற்றவர்கள் பகுப்பு:தெலுங்கு மக்கள் பகுப்பு:பொதுநலவாய_விளையாட்டுக்களில்_தங்க_பதக்கம்_வென்ற_இந்தியர்கள் பகுப்பு:பொதுநலவாய_விளையாட்டுக்களில்_வெள்ளி_பதக்கம்_வென்ற_இந்தியர்கள் பகுப்பு:பொதுநலவாய_விளையாட்டுக்களில்_வெண்கல_பதக்கம்_வென்ற_இந்தியர்கள்
கொண்டாம்பட்டி, கிணத்துக்கடவு ஒன்றியம்
கொண்டாம்பட்டி (KONDAMPATTI) என்பது இந்தியாவின், தமிழ்நாட்டின், கோயம்புத்தூர் மாவட்டம், கிணத்துக்கடவு ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.
அமைவிடம்
இந்த ஊரானது கிணத்துக்கடவில் இருந்து 4 கிலோமீட்டர் தொலைவிலும், மாவட்டத்தின் தலைநகரான கோயம்புத்தூரில் இருந்து 25 கிலோமீட்டர் தொலைவிலும், மாநிலத் தலைநகரான சென்னையில் இருந்து 499 கிலோமீட்டர் தொலைவிலும் உள்ளது.
மேற்கோள்
பகுப்பு:கோயம்புத்தூர் மாவட்டத்திலுள்ள கிராமங்கள்
சிரா சட்டமன்றத் தொகுதி
சிரா சட்டமன்றத் தொகுதி (Sira Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது துமக்கூரு மாவட்டத்தில் உள்ளது. சித்ரதுர்கா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 136 ஆகும்.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:தும்கூர் மாவட்டம்
தாமிரம்(II) நான்குபுளோரோபோரேட்டு
தாமிரம்(II) நான்குபுளோரோபோரேட்டு (Copper tetrafluoroborate) என்பது Cu(BF4)2 என்ற மூலக்கூற்று வாய்ப்பாடு கொண்ட நான்குபுளோரோபோரிக் அமிலத்தினுடைய தாமிர உப்பாகும். இச்சேர்மத்தில் தாமிரம் +2 ஆக்சிசனேற்ற நிலையில் இரண்டு நான்குபுளோரோபோரேட்டு எதிர்மின் அயனிகளுடன் பிணைந்துள்ளது. நான்குபுளோரோபோரேட்டு மீத்தேனைப் போல நான்முகியின் அமைப்பை ஏற்றுள்ளது. மத்தியில் உள்ள போரான் அணு அதனுடைய நான்கு சகப்பிணைப்புகள் காரணத்தால் முறையான மின்சுமை −1 என்று பெற்றுள்ளது. போரான் இச்சேர்மத்தில் +3 ஆக்சிசனேற்ற நிலையில் உள்ளது. தாமிரம்(II) டெட்ராபுளோரோபோரேட்டு என்றும் இதை அழைப்பார்கள்.
மேற்கோள்கள்
பகுப்பு:தாமிரம்(II) சேர்மங்கள் பகுப்பு:டெட்ராபுளோரோபோரேட்டுகள்
கொண்டாம்பட்டி, குடிமங்கலம் ஒன்றியம்
கொண்டாம்பட்டி (KONDAMPATTI) என்பது இந்தியாவின், தமிழ்நாட்டின், திருப்பூர் மாவட்டம், குடிமங்கலம் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.
மக்கள்வகைப்பாடு
இந்த ஊரானது குடிமங்கலத்தில் இருந்து 7 கிலோமீட்டர் தொலைவிலும், மாவட்டத்தின் தலைநகரான திருப்பூரில் இருந்து 53 கிலோமீட்டர் தொலைவிலும், மாநிலத் தலைநகரான சென்னையில் இருந்து 485 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1043  வீடுகள் உள்ளன. கிராமத்தின் மொத்த மக்கள் தொகையானது 3374 ஆகும். இதில் ஆண்கள் எண்ணிக்கை 1700, பெண்களின் எண்ணிக்கை 1674 என உள்ளது. மக்களின் கல்வியறிவு விகிதமானது  60.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:திருப்பூர் மாவட்டத்திலுள்ள கிராமங்கள்
அர்த்தநாரி (திரைப்படம்)
அர்த்தநாரி (Arthanari) என்பது 2016ஆம் ஆண்டு வெளியான இந்திய தமிழ் அதிரடி பரபரப்பூட்டும் திரைப்படம் ஆகும். இப்படத்தில் அருந்ததி அறிமுக நடிகர் ராம்குமார் ஆகியோர் முதன்மை பாத்திரங்களில் நடித்துள்ளனர். இப்படம் மலையாளத்தில் அர்த்தநாரி என்று மொழிமாற்றம் செய்யபட்டு வெளியிடப்பட்டது.
கதை
செல்வமணிக்கம் சென்னையில் ஒரு ஆசிரமத்தை நடத்திவருகிறார், கார்த்திக் அங்கே வளர்கிறான். காவல் அதிகாரியான சத்தியப்பிரியா கார்த்திக்குடன் மோதலில் ஈடுபடுகிறாள். பின்னர் அவனது கடந்த காலத்தைப் பற்றி அறிந்து அவனுக்கு ஆறுதல் கூறுகிறாள். பின்னர் அவர்கள் காதலிக்கிறார்கள். ஒரு நாள், செல்வமணிக்கம் இறந்து விடுகிறார். அவர் இயற்கையான மரணம் அடைந்ததாக கார்த்திக் கருதுகிறான். ஆனால் அவர் கொலை செய்யப்பட்டதாக சத்தியப்பிரியா சொல்லுகிறாள். கார்த்திக்கும், சத்தியப்பிரியாவும் இணைந்து செல்வமணிக்கத்தின் மரணத்திற்குப் பழிவாங்க விரும்புகிறார்கள்.
இசை
படத்தின் பாடல்களுக்கு வி. செல்வகணேஷ் இசையமைத்தார்.
வெளியீடு
டைம்ஸ் ஆப் இந்தியா இப்படத்திற்கு ஐந்து நட்சத்திரங்களில் ஒன்றரையைக் கொடுத்து, "குறைந்த செலவில் எடுக்கபட்ட படங்கள் மோசமான உணர்வைத் தரும் படங்களாக உள்ளன. ஆனால் இது அவ்வாறு மோசமான உணர்வைத் தரவில்லை" என்று எழுதியது. டைம்ஸ் ஆப் இந்தியா சமயம் இந்த படத்திற்கு ஐந்து நட்சத்திரங்களில் இரண்டை வழங்கியது மேலும் இயக்குனரையும், அருந்ததியின் நடிப்பையும் பாராட்டியது.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2016 தமிழ்த் திரைப்படங்கள்
ஒண்சிவப்பு அரிவாள் மூக்கன்
வெளி இணைப்புகள்
பகுப்பு:அரிவாள் மூக்கன் பகுப்பு:நீர்ப் பறவைகள்
கொண்டாம்பட்டி, தருமபுரி மாவட்டம்
கொண்டாம்பட்டி (Kondampatti) என்பது இந்தியாவின், தமிழ்நாட்டின், தருமபுரி மாவட்டம், தருமபுரி வட்டத்துக்கு உட்பட்ட ஒரு சிற்றூர் ஆகும்.
மக்கள்வகைப்பாடு
இந்த ஊரானது மாவட்டத்தின் தலைநகரான தருமபுரியில் இருந்து 13 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,038 வீடுகள் உள்ளன. கிராமத்தின் மொத்த மக்கள் தொகையானது 4,171 ஆகும். இதில் ஆண்கள் எண்ணிக்கை 2,148, பெண்களின் எண்ணிக்கை 2,023 என உள்ளது.
செவ்விறகுக் குயில்
செவ்விறகுக் குயில் (chestnut-winged cuckoo or red-winged crested cuckoo (Clamator coromandus) என்பது ஒரு வகைக் குயில் ஆகும். இவை தென்கிழக்காசியாவிலும், தெற்காசியாவின் சில பகுதிகளிலும் காணப்படுகின்றன. இவை இருண்ட பளபளப்பான மேற்பகுதியும், கருப்பு தலையையும், உச்சிக் குடுமி இறகுகளும், பாக்கு நிற இறக்கைகளும், பளபளப்பான நீண்ட வாலும் கொண்ட பறவையாகும். இவை இமயமலைப் பகுதியில் இனப்பெருக்கம் செய்து, குளிர் காலத்தில் தென்னிந்தியா முதல் இலங்கை, மற்றும் இந்தோனேசியா, தாய்லாந்து, பிலிப்பைன்ஸ் ஆகிய வெப்பமண்டலப் பகுதிகளான தென்கிழக்கு ஆசிய பகுதிகளுக்கு இடம்பெயர்கின்றன.
இவ்வினப் பறவைகள் கிழக்கு இமயமலையில் இருந்து மேற்கு இமயமலைவரையும், தென்கிழக்கு ஆசியாவரையும் பரவியுள்ளன. குறிப்பாக இவை இந்தியா, நேபாளம், சீனா, இந்தோனேசியா, லாவோஸ், பூட்டான், வங்காளம், கம்போடியா, தாய்லாந்து, மியான்மர், மலேசியா, வியட்நாம், இலங்கை பிலிப்பைன்ஸ் ஆகிய நாடுகளில் உள்ளது பதிவு செய்யப்பட்டுள்ளது. வேறு சில இங்களிலும் இவை பரவி இருக்கலாம்.
பெயர்கள்
தமிழில்          :செவ்விறகுக் கொண்டைக் குயில்
ஆங்கிலப்பெயர்  :Red-winged Crested Cuckoo அறிவியல் பெயர் :Clamator coromandus
உடலமைப்பு
47 செ.மீ. - சுடலைக் குயிலினைப் போன்ற தோற்றம் உடைய இதன் இறக்கைகள் செம்பகத்தின் இறக்கைகளைப் போலச் செம்பழுப்பு நிறமானது. முதுகு பளபளப்பான கருப்பு, மோவாய், தொண்டை, மேல்மார்பு ஆகியன துருச் சிவப்பு: கீழ் மார்பும், வயிறு வெண்மை.
காணப்படும் பகுதிகள்
குளிர்காலத்தில் தமிழ்நாட்டுக்கு வலசை வருவது. கிழக்குக் கடற்கரை மாவட்டங்கள் வழியாக இலங்கைக்கு வலசை போகும் இதனைக் கோடிக்கரையில் கண்டதான குறிப்பு உள்ளது. காவிரி ஆற்றங்கரையில் காணப்பட்ட குறிப்பும் உள்ளது. இங்கு வலசை வரும்போது மௌனம் காப்பது, இதன் வருகை மற்றும் காணப்படும் இடங்கள் ஆகியன பற்றிய முழுவிவரங்களும் முறையாகத் தொகுக்கப்படவில்லை.
உணவு
தனித்தும் சிறு குழுவாகவும் உயர்மரக் கிளைகளிடையே காணப்படும். கம்பளிப் பூச்சிகளைத் தேடி உணவாகக் கொள்ளும். இது தரைக்கு வருவதில்லை.
வெளி இணைப்புகள்
பகுப்பு:ஆசியப் பறவைகள் பகுப்பு:வங்காளதேசப் பறவைகள் பகுப்பு:இந்தியப் பறவைகள் பகுப்பு:நேபாளப் பறவைகள் பகுப்பு:இலங்கைப் பறவைகள் பகுப்பு:குயில்கள் பகுப்பு:தமிழ்நாட்டில் காணப்படும் பறவைகள்
அளவுமாற்றம் (வடிவவியல்)
யூக்ளிடிய வடிவவியலில் சீரான அளவீடு (uniform scaling) என்பது ஒரு பொருளை எல்லாத் திசைகளிலும் ஒரே அளவீட்டுக் காரணியால் பெருக்கும் அல்லது குறுக்கும் நேரியல் கோப்பு ஆகும். மூல வடிவமும் அளவீட்டின் மூலம் கிடைக்கும் வடிவமும் வடிவொத்தவையாக இருக்கும். அளவீட்டுக் காரணி 1 எனில் இவ்வடிவங்கள் சர்வசமமானவை. ஒரு ஒளிப்படத்தின் அளவு அளவீட்டின் மூலமாகப் பெருக்க அல்லது குறுக்கப்படுகிறது. கட்டிடங்கள், கார்கள், வானூர்திகள் போன்றவற்றின் மாதிரிகள் அவற்றின் மூலவடிவிலிருந்து அளவீடு மூலம் பெறப்படுகின்றன.
அளவீட்டுக் காரணி 1 ஐ விடப் பெரியதெனில் அளவீடு (சீரான அல்லது சீரற்ற) விரிவு அல்லது பெருக்கம் எனப்படும். அளவீட்டுக் காரணி 1 ஐ விடப் சிறிய நேரெண் எனில் அளவீடு குறுக்கம் எனப்படும். அளவீட்டின் திசைகள் ஒன்றுக்கொன்று செங்குத்தானவையாகவும் அமையலாம். ஏதாவது ஒரு திசையின் அளவீட்டுக் காரணியின் மதிப்பு பூச்சியமாகவோ அல்லது எதிரெண்ணாகவோ இருக்கலாம்.
அணி உருவகிப்பு
அளவீட்டை ஓர் அணியின் மூலம் குறியீடு செய்யலாம். ஒரு பொருளை v = (vx, vy, vz) திசையனால் அளவீடு செய்வதற்கு அதன் ஒவ்வொரு புள்ளி p = (px, py, pz) உம் கீழ்வரும் அளவீட்டு அணியால் பெருக்கப்பட வேண்டும்:
அளவீட்டுக் காரணிகள் சமமாக இருந்தால், இருந்தால் மட்டுமே, ஒரு அளவீடு சீரானதாக இருக்கும் (vx = vy = vz). vx = vy = vz = k எனில் அந்த அளவீட்டால் பரப்பளவு k2 மடங்கும், கனவளவு k3 அளவும் அதிகரிக்கும்.
வெளியிணைப்புகள்
பகுப்பு:உருமாற்றம் (சார்பு)
சுலாவெசி சிறிய ஆந்தை
சுலாவெசி சிறிய ஆந்தை (ஓட்டசு மனடென்சிசு) என்பது இந்தோனேசியாவின் சுலாவெசி தீவில் காணப்படும் ஆந்தை சிற்றினமாகும்.
பாங்காய் சிறிய ஆந்தை (ஓட்டசு மெண்டேனி) முன்பு துணையினமாகக் கருதப்பட்டது. ஆனால் 2021-ல் பன்னாட்டு பறவையியல் மாநாடு தனிச்சிற்றினமாக பிரித்து அறிவித்தது.
விளக்கம்
மஞ்சள் நிற கண்கள் மற்றும் இறகுகள் கொண்ட காதுகளுடன் கூடிய சிறிய பழுப்பு நிற ஆந்தை இதுவாகும். தலை சதுர வடிவத்திலிருக்கும். பரந்த சிதறிய கருமை மற்றும் வெளிறிய அடையாளங்களுடன் உடல் முழுவதும் பழுப்பு நிறம் காணப்படும். காடு மற்றும் காடுகளின் விளிம்பில் உள்ள தாழ் நிலங்களிலிருந்து கீழ் மலைகள் வரை காணப்படுகிறது.
வெளி இணைப்புகள்
பகுப்பு:ஆந்தைகள்
தாமிரம்(II) டிரிப்லேட்டு
தாமிரம்(II) டிரிப்லேட்டு (Copper (II) triflate) என்பது Cu(OSO2CF3)2 என்ற மூலக்கூற்று வாய்ப்பாடு கொண்ட நான்குபுளோரோமீத்தேன்சல்போனிக் அமிலத்தினுடைய தாமிரம்(II) உப்பு ஆகும். இவ்வமிலம் சுருக்கமாக டிரிப்ளிக் அமிலம் என்று அழைக்கப்படுகிறது. இச்சேர்மம் முதன்முதலில் 1972 ஆம் ஆண்டில் ஒரு வீரியமிக்க இலூயிக் அமிலமாக அறியப்பட்டது. டையீல்சு ஆல்டர் வினை மற்றும் வளைய புரொப்பனேற்றம் போன்ற வினைகளில் ரோடியம்(II) அசிட்டேட்டு போல வினையூக்கியாகப் பயன்படுத்தப்பட்டது.
மேற்கோள்கள்
பகுப்பு:தாமிரம்(II) சேர்மங்கள் பகுப்பு:டிரிப்லேட்டுகள்
கொண்டாம்பட்டி, சூளகிரி ஒன்றியம்
கொண்டாம்பட்டி (KONDAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி ஊராட்சி ஒன்றித்துக்கு  உட்பட்ட  ஒரு சிற்றூர் ஆகும்.
அமைவிடம்
இந்த ஊரானது சூளகிரியில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 30 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
நிலாத் தென்முனை
வலது|thumb| நிலாத் தென்முனை வட்டாரம் (>70° தெ): தோராயமாக,1500 படிமங்கலின் கலவைப்படம். <i id="mwDA">கிலெமெந்தைன்</i> விண்கலம் எடுத்தது. thumb|நிலாத் தென்முனை ஒரு பார்வை. தெறிப்புக் கதிர்களும் வெப்பநிலை தரவுகளும் மேற்பரப்பில் நீர், பனி இருப்பைக் குறிக்கின்றன. நிலாத் தென்முனை ((lunar south pole)) 90° பாகை தெற்கில் நிலாவின் தெற்கு முனையில் உள்ளது. அதைச் சுற்றியுள்ள நிலையான நிழல் பகுதிகளில் நீர் பனிப்பொழிவு இருப்பதால் இது அறிவியலாளர்களுக்கு சிறப்பு ஆர்வமாக உள்ளது. நிலாத் தென்முனையில் தனித்தன்மையான பள்ளங்கள் உள்ளன. ஏனெனில் நிலையான சூரிய ஒளி அவற்றின் உட்புறத்தை அடையாது. இத்தகைய பள்ளங்கள் குளிர் பொறிகளாகும், அவை நீரகம், நீர், பனிக்கட்டி  தொடக்க காலச் சூரிய மண்டலத்தைச் சேர்ந்த பிற ஆவியாகும் பொருள்களின் புதைபடிவப் பதிவுகளைக் கொண்டுள்ளன. இதற்கு மாறாக, நிலா வடமுனைப் பகுதியில் இதே போன்று அமைந்த பள்ளங்கள் மிகக் குறை வாகவே உள்ளன.
வெளி இணைப்புகள்
பகுப்பு:நிலா பகுப்பு:விண்வெளிப் பயணம்
தாமிரம்(II) பாசுபேட்டு
தாமிரம்(II) பாசுபேட்டு (Copper(II) phosphate) என்பது Cu3(PO4)2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். தாமிர நேர்மின் அயனிகளும் பாசுபேடு எதிர்மின் அயனிகளும் சேர்ந்து உருவாகும் இச்சேர்மம் பாசுபாரிக் அமிலத்தின் தாமிர உப்பாகும். பொதுவாகப் பச்சை நிறத்தில் நீரேற்று இனமாக Cu2(PO4)OH, இயற்கையில் இலிபதேனைட்டு என்ற கனிமமாக இச்சேர்மம் கிடைக்கிறது. நீரிலி வகைத் தாமிரம்(II) பாசுபேட்டு நீலநிறத்துடன் முச்சரிவுப் படிகங்களாகக் கிடைக்கிறது. ஈரமோனியம் பாசுபேட்டு மற்றும் தாமிர(II) ஆக்சைடு சேர்மங்கள் இரண்டும் உயர் வெப்பநிலையில் வினைபுரிந்து தாமிரம்(II) பாசுபேட்டு உருவாகிறது.
மேற்கோள்கள்
பகுப்பு:தாமிரம்(II) சேர்மங்கள் பகுப்பு:பாசுபேட்டுகள்
ஆட்டோ ஸ்டர்ன்
ஆட்டோ ஸ்டர்ன் (Otto Stern) ஒரு ஜெர்மன் இயற்பியலாளர். இவருக்கு 1943ம் ஆண்டு இயற்பிலுக்கான நோபல் பரிசு தரப்பட்டது.
மேற்கோள்கள்
பகுப்பு:1888 பிறப்புகள் பகுப்பு:1969 இறப்புகள் பகுப்பு:நோபல் இயற்பியற் பரிசு பெற்றவர்கள் பகுப்பு:நோபல் பரிசு பெற்ற செருமானியர்கள் பகுப்பு:செருமானிய இயற்பியலாளர்கள்
மகாத்மா: காந்தியின் வாழ்க்கை, 1869–1948
காந்தியின் வாழ்க்கைக் கதையையும், அவரது இடைவிடாத உண்மைத் தேடலையும் சொல்லும் வகையில் இப்படம் உருவாக்கப்பட்டுள்ளது. படத்தில் இயங்குபடம், நேரடி புகைப்படம், அவரது வாழ்க்கையின் ஒருங்கிணைந்த பழைய அச்சுப் படங்கள் இடம்பெற்றுள்ளன. கதை பெரும்பாலும் காந்தியின் சொந்த வார்த்தைகளைப் பயன்படுத்தி விவரிக்கப்பட்டுள்ளது.
படத்தின் பல பதிப்புகள் உள்ளன. ஆங்கிலத்தில் 5 மணிநேர பதிப்பு உள்ளது. இது 2 மணிநேரம் மற்றும் 16 நிமிடங்கள் இயங்கும் ஒரு குறுகிய பதிப்பு மற்றும் ஒரு மணிநேரம் இயங்கும் குறுகிய பதிப்பும் உள்ளது. இந்தி பதிப்பு 2 மணிநேரம் 20 நிமிடங்கள் இயங்கும், ஜெர்மன் பதிப்பு 1 மணி நேரம் 44 நிமிடங்கள் இயங்கும்.
வெளி இணைப்புகள்
பகுப்பு:1968 திரைப்படங்கள் பகுப்பு:மகாத்மா காந்தி குறித்த திரைப்படங்கள்
மக்ரா சிகரம்
மக்ரா (Makra Peak) என்பது வட பாக்கித்தானில் உள்ள இமயமலையின் கசாரா பகுதியிலுள்ள மன்செரா மாவட்டத்திலுள்ள ஒரு சிகரமாகும் .இது 3,885 மீட்டர் (12,746 அடி) உயரம் மற்றும் இஸ்லாமாபாத்திலிருந்து ககன் பள்ளத்தாக்கு செல்லும் சாலையில் கிட்டத்தட்ட 200 கிலோமீட்டர்கள் (120 மை) தொலைவில் உள்ளது. கிவாயில் இருந்து, 7-கிலோமீட்டர் நீளமுள்ள ஒரே ஒரு சாலை, பல விடுதிகளைக் கொண்ட ஒரு சுற்றுலாத் தளமான சோக்ரானுக்கு கொண்டு செல்கிறது; பாதை தொடர்ந்து சிரி ஏரி வரை சென்று பேயி ஏரியில் முடிகிறது. இங்கிருந்து மக்ராவின் உச்சிக்கு செல்ல நான்கு மணி நேரமாகும். பனி மற்றும் மலைகளின் சாய்வு காரணமாக மக்ராவில் நடைபயணம் கடினமாக உள்ளது.
thumb| மக்ரா சிகரம், [[சோக்ரான், ககன் பள்ளத்தாக்கு]] மலையேறுவதற்கு நேராக இருந்தாலும், புயலின் போது உயிரிழப்புகள் நிகழ்ந்துள்ளன. அதன் சிரமங்கள் இருந்தபோதிலும், மலைச்சிகரம் கசாரா மற்றும் ஆசாத் காஷ்மீரின் நல்ல காட்சிகளை வழங்குகிறது. மோசமான வானிலை, குறிப்பாக அடர்ந்த மூடுபனி மற்றும் செங்குத்தான சில பகுதிகளின் விளைவாக இறப்புகள் ஏற்படுகின்றன. மலையின் பனிப்பாறையிலிருந்து வரும் நீர் குன்ஹர் ஆற்றுக்கு நீர வழங்குகிறது. வலையில் இருக்கும் சிலந்தியைப் போன்ற பனியில் அதன் வடிவம் இருப்பதால், உள்ளூர் மக்களால் இந்த இடம் மக்ரா (உருது மொழியில் சிலந்தி என்று பொருள்) என உள்ளூர் மக்களால் பெயரிடப்பட்டது.
வெளி இணைப்புகள்
பகுப்பு:Coordinates on Wikidata பகுப்பு:பாக்கித்தானிலுள்ள மலைவாழிடங்கள் பகுப்பு:வடக்கு நிலங்கள் பகுப்பு:கைபர் பக்துன்வா மாகாணம் பகுப்பு:பாக்கித்தான் பள்ளத்தாக்குகள்
அ. தாமோதரன்
பேராசிரியர் '''அ. தாமோதரன்' (Ayyadurai Dhamotharan'', 1935 - சூன் 14, 2019) ஒரு தமிழியல், இந்தியவியல் அறிஞர். தமிழ் மரபிலக்கணத்தில் சிறந்து விளங்கிய அறிஞர்களில் ஒருவர். கேரளப் பல்கலைக்கழகத்தில் பயிற்சி பெற்ற இவர், செருமனிய ஐடெல்பர்கு பல்கலைக்கழகத்தின் தெற்காசிய நிறுவனத்தில் தலைவராகப் பணியாற்றினார். இவர் வெளியிட்ட தமிழ் அகராதிகளின் நூற்பட்டியல் என்ற நூல் 600 பதிவுகளுடன் விரிவான ஒரு படைப்பாகும். தமிழின் இடைக்கால இலக்கண நூலாகிய நன்னூல் ஆய்வில் புகழ்பெற்றவர்.
இளமைக்காலம்
அ. தாமோதரன் தமிழ்நாடு, கடலூர் மாவட்டத்தில் உள்ள காட்டுமன்னார்கோயில் வட்டத்தில் உள்ள திருமூலத்தானம் என்னும் ஊரில் பிறந்து வளர்ந்தவர். இவரது தந்தை பெயர் அய்யாதுரை ஆவார்.
கல்வி
அ. தமோதரன், தான் பிறந்த ஊரிலும் அருகிருந்த ஊர்களிலும் பள்ளிக்கல்வியை முடித்த பின்னர் அண்ணாமலைப் பல்கலைக்கழகத்தில் உயர்கல்வி பயின்றார். அங்கு இவர் 1956-59 காலப்பகுதியில் தமிழிலக்கியத்தில் இளங்கலைப் (சிறப்புநிலை) பட்டம் பெற்றார். பின்னர் ஒரு கல்லூரியில் தமிழ் விரிவுரையாளராக இரண்டாண்டுகள் பணி புரிந்தார். அதன் பின் கேரளப் பல்கலைக்கழகத்தின் பேராசிரியர் வ. ஐ. சுப்பிரமணியம் அவர்களின் நெறியாள்கையில் முனைவர் பட்டப்படிப்புக்குப் பதிவு செய்துகொண்டார். இவரின் ஆய்வுத்தலைப்பு "திருக்குறளின் மொழி" என்பதாக இருந்தது. சொற்றொடர் ஆய்வுக் கருத்துகளையும் அமெரிக்க மொழியியலாளர் கென்னத் பைக்கின் இலக்கண உருபனியல் (tagmemics) ஆய்வுக்கூறுகளையும் இவர்தம் ஆய்வில் பயன்படுத்தினார். கென்னத் பைக்கு இவருக்கு உதவியாக இலக்கண உருபனியல் ஆய்வு தொடர்பான கருத்தியல், பயன்முக ஆய்வுத் தரவுகளை அனுப்பினார். தாமோதரன் 1966 இல் முனைவர்ப் பட்ட ஆய்வுரையைச் செலுத்தினார். இவருடைய ஆய்வுரையின் புறநிறுவன மதிப்பீட்டுத் தேர்வாளர் பேராசிரியர் கமில் சுவெலபில் இவரின் ஆய்வுரையைப் பெரிதும் போற்றினார். 1967-68 காலப்பகுதியில் தாமோதரன் அண்ணாமலைப் பல்கலைக்கழகத்தின் மொழியியல் துறையின் உயராய்வு நடுவத்தில் விரிவுரையாளராகப் பணியாற்றிய காலத்தில் இடாய்ச்சுலாந்தில் உள்ள ஐடெல்பர்கு பல்கலைக்கழகத்தின் தெற்காசியக் கழகத்திலிருந்து மொழித்துறை ஆசிரியராகப் பதவியேற்க அழைப்பு வந்தது.
இடாய்ச்சுலாந்தில் உள்ள ஐடெல்பர்கு பல்கலைக்கழகத்தின் தெற்காசியக் கழகத்தில் இந்தியவியல் துறைத்தலைவர் பேராசிரியர் எர்மன் பெர்கரால் 1969 இல் தாமோதரன் தமிழில் விரிவுரையாளராகப் பதவியில் அமர்த்தப்பெற்றார். இப்பதவி அமர்வுக்குக் பேராசிரியர் கமில் சுவெலபில் பரிந்துரைத்திருந்தார். தாமோதரன் அவர்களின் பதவியேற்போடு இடாய்ச்சுலாந்தின் கொலோன் பல்கலைக்கழகத்தின் பா. ரா. சுப்பிரமணியனின் விரிவுரையாளர் பதவியேற்பும் சேர்ந்து தமிழாய்வில் இடாய்ச்சுலாந்து சிறந்து முன்னேறியது.
ஆய்வும் பணி வரலாறும்
முனைவர் தாமோதரன் ஐடெல்பர்கு பல்கலைக்கழகத்தில் அடுத்த 30 ஆண்டுகள் பணியாற்றினார். மிக விரைவாக இடாய்ச்சு மொழியில் நற்தேர்ச்சி பெற்றார். முப்பது ஆண்டுகளாக இடாய்ச்சுலாந்து மாணவர்களுக்குத் தமிழ்மொழியை இடாய்ச்சு மொழியிலேயே பயிற்றுவித்தார். இப்பயிற்றுவிப்பு இந்தியவியல் துறையில் முதுகலைப் படிப்பில் எல்லா நிலைகளிலும் நடைபெற்றது. பல ஆண்டுகளாகத் தமிழ்மொழியை இடாய்ச்சுச் சூழலில் பயிற்றுவித்ததின் பயனாக முனைவர் தாமோதரன் இடாய்ச்சுமொழி, தமிழ்மொழி ஆகிய இரண்டிலும் நுணுக்கமான மொழிநுண்ணறிவு பெற்றிருந்தார். இவ்வறிவையும் திறனனையும் தமிழ்-இடாய்ச்சு மொழிபெயர்பெயர்ப்பு வகுப்புகளில் தாமோதரன் தன் விருப்ப எழுத்தாளரான செயகாந்தன் அவர்களின் எழுத்துகளைப் பயனுற மாணவர்களுக்குப் பயிற்றுவித்தார்.
இவர் இடாய்ச்சு-தமிழ் அகராதி ஒன்றையும் உருவாக்க உழைத்தார். ஆனால் இது நிறைவு பெறவில்லை.
ஐடெல்பர்கு பல்கலைக்கழகத்தில் பணியாற்றிய பொழுது அங்கு நடந்த அனைத்து தமிழ் முனைவர்ப்பட்ட ஆய்வுகளுக்கும் இவர் இணை நெறியாளராக இருந்தார். எடுத்துக்காட்டாக எவலின் மேயரின் காவல் தெய்வங்கள் பற்றிய ஆய்வு, தாமசு மால்ட்டனின் அடுக்குத்தொடர் பற்றிய ஆய்வு, தாமசு இலேமனின் பழந்தமிழ் இலக்கணம் பற்றிய ஆய்வு, சாக் இடைனரின் தமிழ் வினைச்சொற்கள் பற்றிய ஆய்வு ஆகியவற்றைக் குறிப்பிடலாம்.
தாமோதரனின் முதன்மையான ஆர்வம் இலக்கண நூலாகிய நன்னூலைப் பற்றியும் அதன் பல்வேறு உரைகளைப் பற்றியுமான திருத்தப் பதிப்பு பற்றியதாக இருந்தது. முதலில் பல்வேறு உரையாசிரியர்கள் மேற்கோளாகக் காட்டிய திருக்குறள்களை அக்கறையுடன் தொகுத்தார். இம்மேற்கோள்கள் எப்பயன்பாட்டுக்காகப் பயன்படுத்தப்பட்டன என்பதை வகைப்படுத்தி அதனை திருக்குறள் மேற்கோள் விளக்கம் என்ற நூலாக 1970 இல் வெளியிட்டார். 1972 இல் திருக்குறளின் இலக்கணத்தையும் (தெற்காசிய ஆய்வுகள் பதிப்பெண் 5, ஐடெல்பர்கு பல்கலைக்கழகம், 1972) அதன் பின் தமிழ்  அகரமுதலிகளின் நூற்குறிப்புத் தொகுதி ஒன்றை  1978 இலும் வெளியிட்டார். முனைவர் தாமோதரன் 1980 இல் நன்னூல் இலக்கணத்திற்கு, அதுவரை கிடைக்காதிருந்த கூழங்கைத் தம்பிரானின் உரையை இலண்டனில் உள்ள பிரித்தானிய நூலகத்தில் கண்டுபிடித்து, அதைக் கைப்பட எழுதிக்கொண்டுவந்து, பதிப்பித்தார். 1999 இல் சங்கர நமச்சிவாயரின் உரையையுமாகச் சேர்த்து (சிவஞான முனிவரின் உரையோடும்) இரண்டு நுண்சிறப்பான பதிப்புகளை வெளியிட்டார். இவர் தன்னுடைய பதிப்பாசிரியர் பணியில் மிகவும் துல்லியமாகவும், நுண்ணிய அக்கறையுடனும் அறிவுப்புல நேர்மெய்த்தன்மையுடனும் தொழிற்பட்டார். 1999 ஆம் ஆண்டு நன்னூல் பதிப்பில், புதிய முறை ஒன்றை அறிமுகப்படுத்தினார். இப்பதிப்பு வடிவம் தமிழ்நாட்டில் நல்ல வரவேற்பைப் பெற்றது.
பணி ஓய்வும் அதன் பின் ஆய்வுப் பங்களிப்பும்
2000 ஆம் ஆண்டில் முனைவர் தாமோதரன், தன் 65 ஆம் அகவையில் ஐடெல்பர்கு பல்கலைக்கழகத்திலிருந்து பணி ஓய்வு பெற்றார். ஓராண்டு கழித்து 2001 இல் தமிழ்நாட்டுக்குத் திரும்பினார். தமிழ் உரைப் பதிப்பாசிரியத் துறையில் இவருடைய பெரும் திறமையையும் புலமையையும் அறிந்து சென்னையில் உள்ள நடுவண் செம்மொழிக் கழகம் தன்னுடைய செம்மொழி இலக்கியங்களின் திருத்தமான் செம்பதிப்புப் பணியில் பங்குகொள்ள அழைப்பு விடுத்தது.
8 ஆம் நூற்றாண்டு நூலான இறையனார் களவியலின் திருத்தமான செம்பதிப்பு ஒன்றை உருவாக்க இவரிடம் பொறுப்பு அளிக்கப்பட்டது. இதனை இவர் பொறுப்புடன் ஓலைச்சுவடிகளை ஒப்பிட்டு 2013 இல் பதிப்பித்தார். சென்னைப் பல்கலைக்கழகத்தின் தமிழ்ப் பேரகராதியின் திருத்திய அடுத்த பதிப்பை வெளிக்கொணர அறிவுரையாளராகப் பணியாற்றினார். 2008 இல் க்ரியாவின் தற்காலத் தமிழ் அகராதியின் திருத்திய விரிவாக்கிய பதிப்பின் அறிவுரைஞராகவும் பணிபுரிந்தார். 2001 இல் உலகத் தமிழராய்ச்சி நிறுவனத்தின் மதிப்புறு பேராசிரியராகவும் இருந்தார். மொழி நிறுவனத்தின் ஆளுநர் ஆயக் குழு உறுப்பினராகவும் இருந்தார்.
முனைவர் தாமோதரன் கூழங்கைத் தம்பிரானின் நன்னூல் உரையின் இன்னொரு பதிப்பையும் கிரியா வெளியீடாக 2010 இல் வெளிக்கொணர்ந்தார்.
வெளியிட்ட நூல்கள்
அ. தாமோதரன் எழுதியும், தொகுத்தும் வெளியிட்ட சில நூல்கள்:
இறுதி நாட்கள்
வாணாளின் கடைசி சில ஆண்டுகள் நோய்வாய்ப்பட்டு தமிழ்நாட்டில் தான் பிறந்து வளர்ந்த ஊரில் வாழ்ந்திருந்து 2019 சூன் 14 இல் இயற்கை எய்தினார். இவரின் மனைவி, இரு மகன்கள், பெயர்கள் பெயர்த்திகள் இருக்கின்றார்கள்.
மேற்கோள்கள்
பகுப்பு:தமிழ் அகராதியியல் ஆய்வாளர்கள் பகுப்பு:யேர்மனியில் தமிழ் கல்வி பகுப்பு:1935 பிறப்புகள் பகுப்பு:2019 இறப்புகள் பகுப்பு:இந்திய இந்தியவியலாளர்கள் பகுப்பு:இந்தியத் தமிழறிஞர்கள்
காரணம்பேட்டை
காரணம்பேட்டை என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டத்தில், பல்லடம் வட்டாரத்தில் அமைந்துள்ள ஒரு நகரம் ஆகும். இது கோவையின் புறநகர்ப் பகுதி ஆகும். இது திருச்சிராப்பள்ளி மற்றும் கோயம்புத்தூரை இணைக்கும் தேசிய நெடுஞ்சாலை 81 இல் அமைந்துள்ளது. அன்னூர் மற்றும் காமநாயக்கன்பாளையத்தை இணைக்கும் மாநில நெடுஞ்சாலை இவ்வூர் வழியாக செல்கிறது.
இது பல்லடம் மாநில சட்டமன்றத் தொகுதி மற்றும் கோயம்புத்தூர் நாடாளுமன்றத் தொகுதிக்கு உட்பட்ட பகுதி ஆகும்.
மக்கள் தொகை
2011 ம் ஆண்டு மக்கள் தொகை கணக்கெடுப்பு படி இவ்வூரில் 4,561 பேர் வசிக்கின்றனர். இதில் 53% ஆண்களும் 47% பெண்களும் வசிக்கின்றனர். இந்த ஊர் பல்லடம் காவல் நிலைய எல்லைக்கு உட்பட்டது.
குறிப்புகள்
பகுப்பு:திருப்பூர் மாவட்டம்
தெரு நாய்கள் (திரைப்படம்)
தெரு நாய்கள் (Theru Naaigal) என்பது 2017ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். எஸ். ஹரி உத்ரா எழுதி இயக்கிய இப்படத்தில் பிரதீக், அட்சதா சிறீதர் ஆகியோர் முக்கிய கதாபாத்திரங்களில் நடித்துள்ளனர், மேலும் இதில் அப்புக்குட்டி, இமான் அண்ணாச்சி, பாவெல் நவகீதன், மதுசூதன், ராமச்சந்திரன் துரைராஜ், மைம் கோபி உள்ளிட்ட முக்கிய நடிகர்கள் நிடித்துள்ளனர். இப்படத்தின் பணிகள் 2016 ஆம் ஆண்டின் நடுவில் தொடங்கியது. விமர்சகர்களிடமிருந்து கலவையான விமர்சனங்களுடன் 22 செப்டம்பர் 2017 அன்று வெளியானது.
தயாரிப்பு
ஹரி உத்ரா இந்த திரைப்படத்தை எழுதினார். இப்படத்தின் கதையானது பெருநிறுவனங்களின் செயல்பாடுகள், விவசாயிகள் எதிர்கொள்ளும் பிரச்சினைகள் போன்றவற்றை அடிப்படையாகக் கொண்டது. கதையின் சர்ச்சைக்குரிய கருப்பொருள் காரணமாக தயாரிப்பாளர் ஒருவரைக் கண்டடைவது துவக்கத்தில் கடினம் என்று ஐ கிரியேஷன்ஸ் படத்திற்கு நிதியளிக்க ஒப்புக்கொள்வதற்கு முன்பு கருதினார். படத்துக்கு யு சான்றிதழை தணிக்கை வாரியம் அளித்தது. தணிக்கை வாரியம் ஆரம்பத்தில் கதையின் உள்ளடக்கம் குறித்து சந்தேகம் கொண்டிருந்ததாகவும் ஆனால் பின்னர் அது திருப்தி அடைந்ததாகவும் குறிப்பிட்டார். ஏனெற்றால் கதையானது மீத்தேன் எரிவாயுவை வேளாண் நிலங்களில் இருந்து எடுக்கும் திட்டம் குறித்த சிக்கல்களைக் கொண்டிருப்பதால் அது அரசாங்கத்திற்கு எதிரானது என்றும் ஹரி குறிப்பிட்டார்.
இசை
படத்திற்கான இசையை ஹரிஷ், சதீஷ் இரட்டையர் அமைத்தனர். படத்தின் இசை உரிமையை மியூசிக் 247 வாங்கியது. இந்த இசைக் கோப்பு 28 சூலை 2017 அன்று வெளியிடப்பட்டது. அதில் நான்கு பாடல்கள் இடம்பெற்றிருந்தன.
வெளியீடு
தெரு நாய்கள் தமிழகம் முழுவதும் பிற எட்டு படங்களுடன் திரையரங்குகளில் வெளியானது. இது சென்னையில் 2017 ஆம் ஆண்டில் அதிக நெரிசல் மிகுந்த திரைப்பட வெளியீட்டு நாளாக இருந்தது. இந்த படம் 22 செப்டம்பர் 2017 அன்று கலவையான விமர்சனங்களுடன் வெளியானது.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2017 தமிழ்த் திரைப்படங்கள்
ஆதிபரமேஸ்வரி அம்மன் கோவில், முக்காணி
இவற்றையும் காண்க
முக்காணி
முக்காணி வெங்கடாஜலபதி கோயில்
வெளி இணைப்புகள்
https://www.dinamalar.com/news_detail.asp?id=270318
பகுப்பு:தூத்துக்குடி மாவட்டத்திலுள்ள கிராமக் கோயில்கள்
ரோகில்கண்ட்
ரோகில்கண்ட் (Rohilkhand) என்பது வட இந்தியாவின் உத்தரப் பிரதேச மாநிலத்தின் வடமேற்கு பகுதிகளாகும். இப்பகுதியினை ரோகில்கண்ட் என இங்கு குடியேறிய ஆப்கானிய பஷ்தூன் மக்களால் பெயரிடப்பட்டது. எனவே இப்பகுதியில் வாழ்ந்த ஆப்கானிய பஷ்தூன் இன மக்களை ரோகில்லா பதான்கள் என வரலாற்று ஆசிரியர்கள் அழைப்பர். மகாபாரத இதிகாசத்தில் ரோகில்கண்ட் பகுதியை மத்சய நாடு எனக் குறிப்பிட்டுள்ளது.
புவியியல்
கங்கைச் சமவெளியின் மேற்பகுதியில் 25,000 சதுர கிலோ மீட்டர் பரப்பளவு கொண்ட வளமான வண்டல் மண் கொண்ட நிலப்பகுதியாகும். ரோகில்கண்ட் பகுதியின் தெற்கில் கங்கை ஆறும். மேற்கில் உத்தராகண்டம் மாநிலம், வடக்கில் நேபாளம், கிழக்கில் அவத் இராச்சியப் பகுதிகளை எல்லைகளாகக் கொண்டது.
ரோகில்கண்ட் பகுதியில் தற்கால உத்தரப் பிரதேச மாநிலத்தின் பரேலி மாவட்டம், மொராதாபாத் மாவட்டம், ராம்பூர் மாவட்டம், பிஜ்னோர் மாவட்டம், பிலிபித் மாவட்டம், ஷாஜகான்பூர் மாவட்டம், பதாவுன் மாவட்டங்கள் அடங்கியிருந்தது.
வரலாறு
இராஜபுத்திர குல மன்னர்களின் எழுச்சியை அடக்க மொகலாய மன்னர் அவுரங்கசீப் ஆப்கானிய முரட்டு பழங்குடி மக்களான பஷ்தூன் மக்களை இப்பகுதியில் கூட்டம் கூட்டமாக குடியமர்த்தினார். பஷ்தூன் மொழியில் ரோ எனில் மலைகள் என்று பொருள். எனவே ரோகில்லாக்கள் எனில் மலை மக்கள் எனப் பொருள்படியாக இப்பகுதியை ரோகில்கண்ட் என பெயரிட்டனர். இவர்களது தலைநகரம் பரேலி நகரம் ஆகும்.
மராத்தியப் படைகள் 1751–1752-ஆம் ஆண்டில் ஆப்கானியர்கள் ஆண்ட ரோகில்கண்ட் பகுதியையும், அயோத்தி நவாபிடமிருந்து அவத் இராச்சியத்தையும் கைப்பற்றினர். போரில் தோற்ற ஆப்கானிய ரோகில்லாக்கள் தற்கால உத்தராகண்டம் மாநில குமாவுன் மலைப்பகுதிகளில் புகழிடம் அடைந்தனர்.
பின்னர் 1761-இல் நடந்த மூன்றாம் பானிபட் போரில் ஆப்கானிய மன்னர் அகமது ஷா துரானி மராத்தியர்களை வென்று, தில்லியை கைப்பற்றியவுடன், குமாவுன் மலைப்பகுதியில் இருந்த ஆப்கானிய பஷ்தூன் மக்கள் மீண்டும் ரோகில்கண்ட் பகுதியில் குடியேறினர்.
கம்பெனி ஆட்சியின் போது ரோகில்கண்ட் பகுதியை ஆண்ட ஆப்கானிய மன்னர்கள், கிழக்கிந்திய கம்பெனி ஆட்சியாளர்களுக்கு ஆண்டு தோறும் குறிப்பிட்ட தொகையை திறை செலுத்தி, ஆங்கிலேயர்களுக்கு அடங்கி ஆண்டனர்.
இந்தியா விடுதலைக்குப் பின்னர் ரோகில்கண்ட் பகுதி உத்தரப் பிரதேச மாநிலத்துடன் இணைக்கப்பட்டது.
ஆட்சியாளர்கள்
பரேலி நகரை தலைநகராகக் கொண்டு ரோகில்கண்ட் பகுதியை ஆப்கானிய ரோகில்லாக்கள் 1719 முதல் 1858 முடிய ஆண்டனர். சிப்பாய்க் கிளர்ச்சிக்குப் பின்னர் ரோகில்கண்ட் பகுதி ஆங்கிலேயரின் நேரடி ஆட்சியின் கீழ் சென்றது.
மேற்கோள்கள்
பகுப்பு:உத்தரப் பிரதேசம் பகுப்பு:இந்தியப் புவியியல்  பகுப்பு:உத்தரப் பிரதேசத்தின் வரலாறு
எக்கோ (தொலைக்காட்சித் தொடர்)
எக்கோ (Echo) என்பது 2023 ஆம் ஆண்டு வெளியாகவுள்ள அமெரிக்க நாட்டு அதிரடி குற்றப்புனைவு மீநாயகன் தொலைக்காட்சி நாடகத் தொடர் ஆகும். இந்த தொடர் இதே பெயரில் வெளியான மார்வெல் காமிக்சு கதாபாத்தித்தை அடிப்படையாக கொண்டு டிஸ்னி+ ஓடிடி தளத்திற்காக மரியன் டேயர் என்பவர் உருவாக்கியுள்ளார்.
இந்த தொடர் மார்வெல் இசுடியோசு தயாரிப்பில் மார்வெல் திரைப் பிரபஞ்சத்தின் தொலைக்காட்சித் தொடரின் ஒரு பகுதியாகவும் 2021 ஆம் ஆண்டு வெளியான ஹாக்கி என்ற தொடரின் வழித்தொடரும் ஆகும்.
இது மாயா லோபஸ் தனது சொந்த ஊருக்குத் திரும்புவதையும், அங்கு அவர் தனது கடந்த காலத்தை நினைத்து பார்ப்பதுடன், தனது பூர்வீக அமெரிக்க குடிகளுடம் மீண்டும் இணைந்திருக்க விருபிக்கிறார், மேலும் அவரது குடும்பத்தையும் சமூகத்தையும் அரவணைக்க முயற்சிப்பதே சித்தரிக்கின்றது. இந்த தொடரை சிட்னி பிரீலாண்ட் என்பவர் இயக்க, தலைமை எழுத்தாளராக மரியன் டேயர் என்பவர் பணியாற்றுகிறார். இந்தத் தொடரை 20வது தொலைக்காட்சியும் இணைந்து தயாரித்துள்ளது.
ஹாக்கி தொடரில் இருந்து மீண்டும் நடிகை அலகுவா காக்சு என்பவர் மாயா லோபஸ்/எக்கோ என்ற தனது பாத்திரத்தில் மீண்டும் நடிக்கிறார். இவருடன் இணைந்து சாஸ்கே இசுபென்சர், தாண்டூ கார்டினல், டெவரி ஜேக்கப்சு, கோடி லைட்னிங், கிரகாம் கிரீன், ஜான் மெக்லார்னான், வின்சென்ட் டி'ஓனோஃப்ரியோ மற்றும் சார்லி சாக்ஸ் போன்ற பலர் நடிக்கிறார்கள். இதன் வழித்தொடர் வளர்ச்சி மார்ச் 2021 இல் தொடங்கியது, ஈடன் மற்றும் எமிலி கோஹன் ஆகியோர் தலைமை எழுத்தாளர்களாக இணைக்கப்பட்டனர், மேலும் அலக்வா காக்சு திரும்பி வருவதை உறுதிப்படுத்தினார். நவம்பர் 2021 இல் இந்தத் தொடர் முறையாக அறிவிக்கப்பட்டது, மரியன் டேயர் தலைமை எழுத்தாளராகப் பணியாற்றுவது தெரியவந்தது, சிட்னி பிரீலாண்ட் என்பவர் மார்ச் 2022 க்குள் இயக்குனராக உறுதி செய்யப்பட்டது. இந்த தொடரின் படப்பிடிப்பு ஏப்ரல் பிற்பகுதியில் தொடங்கியது மற்றும் செப்டம்பர் 2022 வரை நீடித்ததது,
எக்கோ தொடர் டிஸ்னி+ இல் 2023 ஆம் ஆண்டின் மத்தியில் திரையிட திட்டமிடப்பட்டுள்ளது. இது மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதி தொடர் ஆகும்.
வெளிப்புற இணைப்புகள்
பகுப்பு:டிஸ்னி+ அசல் நிகழ்ச்சிகள் பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:வெளிவரவிருக்கும் தொலைக்காட்சி தொடர்கள் பகுப்பு:மார்வெல் திரைப் பிரபஞ்ச தொலைக்காட்சி தொடர்கள் பகுப்பு:மார்வெல் திரைப் பிரபஞ்சம்: ஐந்தாம் கட்டம் பகுப்பு:குற்ற தொலைக்காட்சித் தொடர்கள் பகுப்பு:பரபரப்பூட்டும் தொலைக்காட்சி தொடர்கள் பகுப்பு:அதிரடித் தொலைக்காட்சி தொடர்கள் பகுப்பு:நாடகத் தொலைக்காட்சி தொடர்கள் பகுப்பு:மீநாயகன் தொலைக்காட்சி தொடர்கள்
தாமிரம்(II) அசைடு
தாமிரம்(II) அசைடு (Copper(II) azide ) என்பது Cu(N3)2  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதுவொரு மிதமான அடர்த்தி கொண்ட வெடி பொருளாகும்.
பயன்கள்
தாமிரம்(II) அசைடு அதிகமாக வெடிபொருளாகப் பயன்படுத்தப்படுகிறது. நடைமுறை செயற்பாடுகளுக்கே இச்சேர்மம் வினையாற்றக்கூடியது என்பதால் இதை கரைசலாகப் பயன்படுத்துவதே சிறந்ததாகும்.
தயாரிப்பு
நீரில் கரையக்கூடிய Cu2+ உப்புகள் மற்றும் அசைடு அயனிகள் இடையே நிகழும் அயனிப்பரிமாற்ற வினையில் தாமிரம்(II) அசைடு உருவாகிறது. (வினைகொள்ளா அயனிகள் கீழ்கண்ட வினையில் தவிர்க்கப்பட்டுள்ளது).
இது நைட்ரிக் அமிலத்தால் சிதைக்கப்பட்டு வெடித்தல் இயல்பிலா வேதிப்பொருட்கள் உருவாகின்றன.
மேற்கோள்கள்
பகுப்பு:அசைடுகள் பகுப்பு:தாமிரம்(II) சேர்மங்கள் பகுப்பு:வெடிக்கும் வேதிப்பொருட்கள்
முக்காணி
முக்காணி (Mukkani) என்பது என்பது இந்தியாவின்,  தமிழ்நாட்டின், தூத்துக்குடி மாவட்டம், ஸ்ரீவைகுண்டம் ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இந்த ஊரானது தூத்துக்குடியிலிருந்து திருச்செந்தூர் செல்லும் பாதையில் அமைந்துள்ளது. இது விவசாயத்திற்கு பிரசித்தி பெற்ற பகுதியாகும். இங்கு வெற்றிலை, வாழை, நெல், மஞ்சள், பச்சை பயறு, உளுந்து, கரும்பு ஆகியவைகள் பயிரிடப்படுகின்றனர. குறிப்பாக இங்கு வெற்றிலை மிகவும் முக்கிய பயிராகும். இங்கு பயிரிடும் வெற்றிலை இந்தியாவின் பிறமாநிலங்களுக்கும், வெளிநாடுகளுக்கும் ஏற்றுமதி செய்யபடுகின்றன.
மக்கள்வகைப்பாடு
இந்த ஊரானது ஸ்ரீவைகுண்டத்தில் இருந்து 5 கிலோமீட்டர் தொலைவிலும், மாவட்டத்தின் தலைநகரான தூத்துக்குடியில் இருந்து 23 கிலோமீட்டர் தொலைவிலும், மாநிலத் தலைநகரான சென்னையில் இருந்து 639 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1768  வீடுகள் உள்ளன. கிராமத்தின் மொத்த மக்கள் தொகையானது 6851 ஆகும். இதில் ஆண்கள் எண்ணிக்கை 3507, பெண்களின் எண்ணிக்கை 3344 என உள்ளது. மக்களின் கல்வியறிவு விகிதமானது  76.7%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
முக்காணியர்கள்
முக்காணியர்கள் முக்காணியை தலைமையிடமாக கொண்டவர்கள் ஆவார்கள். டச்சிக்காரர்கள் படையெடுப்பின் போது முக்காணியர்கள் டச்சுக்காரர்களுக்கு எதிராக போரிட்டு வென்றார்கள் என்று திருச்செந்தூர் தல வரலாறுகளில் சான்றுகள் காணப்படுகின்றன.
இன்றளவும் திருச்செந்தூர் முருகன் கோவிலில் மூலவருக்கு- போற்றி மடைப் பள்ளியிலும், ஆறுமுகனுக்கு - முக்காணியர்கள் மடைப் பள்ளியிலும், வேங்கடாசலப் பெருமாளுக்கு- வைணவ மடைப்பள்ளியிலும் தனித்தனியே நைவேத்தியங்கள் தயாராகின்ற பணிகளை செய்து வருகின்றனர்.
இவற்றையும் காண்க
முக்காணி வெங்கடாஜலபதி கோயில்
முக்காணி ஆதிபரமேஸ்வரி அம்மன் கோவில்
வெளி இணைப்பு
பகுப்பு:தூத்துக்குடி மாவட்டத்திலுள்ள கிராமங்கள்
தாமிரம்(I) சல்பேட்டு
தாமிரம்(I) சல்பேட்டு (Copper(I) sulfate) என்பது Cu2SO4 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இது குப்ரசு சல்பேட்டு என்றும் இருதாமிர சல்பேட்டு என்றும் அழைக்கப்படுகிறது.
மேற்கோள்கள்
பகுப்பு:செப்பு சேர்மங்கள் பகுப்பு:சல்பேட்டுகள்
மார்வெல் திரைப் பிரபஞ்சம்: ஐந்தாம் கட்டம்
மார்வெல் திரைப் பிரபஞ்சம்: ஐந்தாம் கட்டம் என்பது மார்வெல் வரைகதை வெளியீடுகளில் தோன்றும் கதாபாத்திரங்களை அடிப்படையாக கொண்டு மார்வெல் இசுடியோசு நிறுவனம் தயாரித்த அமெரிக்க நாட்டு மீநாயகன் திரைப்படங்களின் வரிசையாகும். இந்த ஐந்தாம் கட்டதின் தயாரிப்புகள் அனைத்தும் 2022 முதல் 2024 வரை வெளியிடப்படுகிறது. இந்த ஐந்தாம் கட்டத்தின் திரைப்படங்கள் அனைத்தும் மார்வெல் இசுடியோசு தயாரிப்பு நிறுவனத்தால் 2023 இல் வெளியிடப்பட உள்ளன, வால்ட் டிஸ்னி ஸ்டுடியோஸ் மோஷன் பிக்சர்ஸ் நிறுவனம் மூலம் முக்கியமான படங்களை விநியோகம் செய்யப்படுகிறது, அதே நேரத்தில் டிஸ்னி+ இல் தொடர்கள் வெளியிடப்படுகிறது.
இந்த கட்டத்தில் முதல் படம் ஆன்ட்-மேன் அண்ட் த வாஸ்ப்: குவாண்டுமேனியா ஆகும், இந்த படம் பிப்ரவரி 17, 2023 அன்று வெளியிட திட்டமிடப்பட்டுள்ளது, இந்த கட்டத்தில் முதல் தொடர் வாட் இப்...? 2 ஆகும், இது 2023 ஆம் ஆண்டின் தொடக்கத்தில் வெளியிடப்படும் என எதிர்பார்க்கப்படுகிறது. ஒவ்வொரு திரைப்படம் மற்றும் தொடர்களும் கேவின் பிகே என்பவர் தயாரிக்கிறார், மேலும் இந்த கட்டத்தில் பிளேடிற்கான படத்தில் தயாரிப்பாளர் எரிக் கேரோல் என்பவர் இணைந்து தயாரிக்கிறார்.
இந்த கட்டத்தின் படங்களில் பால் ருத் மற்றும் இவாஞ்சலீன் லில்லி நடித்த ஆன்ட்-மேன் அண்ட் த வாஸ்ப்: குவாண்டுமேனியா, கிறிஸ் பிராட் மற்றும் பலர் நடிப்பில் கார்டியன்சு ஆப் தி கேலக்ஸி 3, பிரி லார்சன், இமான் வேலனி மற்றும் தியோனா பாரிசு நடிப்பில் தி மார்வெல்ஸ், மஹெர்ஷாலா அலி நடிப்பில் பிளேடு, அந்தோணி மேக்கி நடிப்பில் கேப்டன் அமெரிக்கா: நியூ வேர்ல்ட் ஆர்டர் மற்றும் தண்டர்போல்ட்சு போன்ற திரைப்படங்கள் வெளியிட திட்டமிடப்பட்டுள்ளது. அத்துடன் இந்த கட்டத்தின் டிஸ்னி+ தொலைக்காட்சித் தொடரில் வாட் இப்...? 2, சாமுவேல் எல். ஜாக்சன் நடித்த சீக்ரெட் இன்வேசன், அலக்வா காக்ஸ் நடித்த எக்கோ, டாம் ஹிடில்ஸ்டன் நடித்த லோகியின் இரண்டாவது பருவம், கேத்ரின் ஹான் நடித்த அகதா: கோவன் ஆஃப் கேயாஸ் மற்றும் சார்லி சாக்ஸ் நடித்த டேர்டெவில் ஆகியவை அடங்கும்.
வளர்ச்சி
ஏப்ரல் 2014 வாக்கில் மார்வெல் இசுடியோசு தலைவர் கேவின் பிகே என்பவர் மார்வெல் திரைப் பிரபஞ்சத்தின் கூடுதல் கதைக்களங்கள் 2028 வரை திட்டமிடப்பட்டதாகக் கூறினார், இதன் விளைவாக பல படங்கள் "முன்பு வந்தவற்றில் இருந்து முற்றிலும் வேறுபட்டவை-வேண்டுமென்றே" கூறினார். ஜூலை 2019 சான் டியேகோ காமிக்கானில் மார்வெல் இசுடியோவின் குழுவின் போது, மார்வெல் திரைப் பிரபஞ்சத்தின் நான்காம் கட்டத்திற்கான வளர்ச்சியில் பல படங்கள் மற்றும் டிஸ்னி+ தொலைக்காட்சித் தொடர்களை கேவின் பிகே அறிவித்தார், அத்துடன் பிளேடு திரைப்படம் மற்றும் மரபுபிறழ்ந்தவர்களை அடிப்படையாகக் கொண்ட திரைப்படம் ஆகியவையும் உருவாக்கத்தில் இருந்தன. பின்னர், பிளேடுக்கு முன் அறிவிக்கப்பட்ட திட்டங்கள் அந்த நேரத்தில் முழு நான்காவது கட்டமாக இருந்தன என்பதை கேவின் பிகே உறுதிப்படுத்தினார்.
நவம்பர் 2020 வாக்கில், லோகி என்ற தொலைக்காட்சித் தொடரின் இரண்டாவது பருவ உருவாக்கம் தொடங்கியது, இது ஜூலை 2021 இல் முறையாக உறுதிப்படுத்தப்பட்டது. அத்துடன் எக்கோவை மையமாகக் கொண்ட தொடரின் உருவாக்கம் மார்ச் 2021 இல் ஹாக்கி தொடரின் வழித்தொடர் ஆனது. அடுத்த மாத இறுதியில், பால்கன் அண்ட் வின்டர் சோல்ஜர் (2021) என்ற தொடரின் தொடர்ச்சியாக நான்காவது கேப்டன் அமெரிக்கா திரைப்படம் உருவாக்கத்தில் இருப்பது தெரியவந்தது. ஜூன் மாதத்திற்குள், மார்வெல் இசுடியோசு குறைந்தது மூன்று இயங்குபட தொடர்களை உருவாக்க முடிவு செய்தது.
தொலைக்காட்சி தொடர்கள்
நான்காம் கட்டத்தில் உள்ள அனைத்து தொடர்களும் டிஸ்னி+ இல் வெளியிடப்படுகின்றன.
மேற்கோள்கள்
+4 +  பகுப்பு:திரைப்படத்துறையில் கோவிட்-19 தொற்றுநோயின் தாக்கம் பகுப்பு:தொலைக்காட்சியில் கோவிட்-19 தொற்றுநோயின் தாக்கம்
குமிழித் தூம்பு மதகு
குமிழித் தூம்பு மதகு என்பது தமிழ்நாட்டு ஏரிகளில் தேக்கிவைக்கும் நீரைப் பாசனத்திற்குத் திறக்க அறிவியல் பூர்வமாக அமைத்த ஓர் அமைப்பு ஆகும். இது தேவையான அளவு மட்டும் தண்ணீரை வெளியேற்ற உதவ, ஒரு கற்பெட்டி போன்று அமைத்திருக்கும். இந்த கல்பெட்டி மேலே அரையடி விட்டத்தில் துளை இருக்கும். இந்த துளைக்குப் பெயர் நீரோடி ஆகும். இந்தத் துளையை குழவி போன்ற ஒரு கல் கொண்டு மூடி இருப்பார்கள். பெட்டியின் தரை மட்டத்திலும் சிறிய அளவிலான இரண்டு மூன்று துளைகள் இருக்கும் இவற்றை சேறோடி என்பர். ஏரியின் தரைமட்டத்திற்கு கீழே இந்த கல்பெட்டியில் உள்ள துளை வழியே தண்ணீர் செல்லும்வகையில் குழாய் அமைப்பு ஏற்படுத்தப்பட்டிருக்கும். பாசனத்திற்குத் தண்ணீர் வேண்டியபோது துளையில் உள்ள குழவிக்கல்லை தண்ணீருக்குள் மூழ்கிச் சென்று எடுத்து விடுவர், அப்போது ஏரியின் நீரோடி துளை வழியாக 80 விழுக்காடு நீரும் சேறோடி வழியாக 20 விழுக்காடு சேறு கலந்த நீரும் வெளியேறும். இதனால் ஏரிக்குள் வண்டல் மண்படிவது குறையும். சில ஏரிகளில் இந்தத் தூம்பு மதகு உள்ள இடத்தை அடையாளம் காட்டும்விதமாகக் கல் மண்டபங்கள் அமைத்திருப்பர்.
மேற்கோள்கள்
* பகுப்பு:நீர்ப்பாசனம் பகுப்பு:தமிழ்நாட்டில் வேளாண்மை
முட்டம் நாகேசுவரர் கோயில்
முட்டம் நாகேசுவரர் கோயில் இந்தியாவின் தமிழ்நாடு மாநிலம் கோயம்புத்தூர் மாவட்டத்தில் முட்டத்தில் அமைந்து இருக்கும் ஒரு இந்து சைவ சமய கோயில் ஆகும். இக்கோயில் கோவை மாநகரில் இருந்து 27 கி.மீ. தொலைவில் நொய்யல் ஆற்றை ஒட்டி அமைந்துள்ளது. இக்கோயில் அருணகிரிநாதர், கச்சியப்ப முனிவர் போன்றவர்களால் பாடப்பெற்றதாகும். இங்கு சிவபெருமான் நாகேசுவரர் என்ற பெயருடன் முத்துவாளி அம்மன் துணையுடன் அருள்பாலிக்கிறார். தமிழர்களின் சிற்பக்கலைக்கு சான்றாக இத்திருக்கோயிலின் தூண்கள் அமைந்துள்ளன. இவற்றை பக்தர்கள் புகைப்படம் எடுக்க அனுமதி இல்லை.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள்
குண்டடம்
குண்டடம் (Kundadam) என்பது தமிழ்நாட்டின், திருப்பூர் மாவட்டம், தாராபுரம் வட்டத்தில் உள்ள குண்டடம் ஊராட்சி ஒன்றியத்தின் தலைமையிட ஊராகும். இது தாராபுரத்தில் இருந்து 15 கி.மீ தொலைவில் உள்ளது. கொங்கு நாட்டு உட்பிரிவுகளுள் ஒன்றாகத் திகழும் பொங்கலூர்கா நாட்டிற்குட்பட்ட 27 ஊர்களுள் குண்டடம் ஊரும் ஒன்றாகத் திகழ்கிறது. இவ்வூர் பழைய நூல்களில் குன்றை, குன்றாபுரம், குன்றை மாநகர், குன்றிடம் என்றெல்லாம் சுட்டப்படுகிறது.
மேற்கோள்கள்
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள் பகுப்பு:திருப்பூர் மாவட்டத்திலுள்ள கிராமங்கள்
திருவிரட்டை மணிமாலை
திருவிரட்டைமணிமாலை என்பது காரைக்கால் அம்மையாரால் பாடப்பெற்ற நூலாகும். இந்நூல் சைவ சமய பதினோராம் திருமுறையைச் சேர்ந்தது. இந்நூல் தமிழ் சிற்றிலக்கிய வகைகளுள் ஒன்றான இரட்டைமணிமாலையைச் சேர்ந்ததாகும். காரைக்கால் அம்மையார் சிவபெருமானின் சிறப்புகளைப் புகழ்ந்து இந்நூலில் எழுதியுள்ளார்.
காரைக்கால் அம்மையார் பேயுருவம் பெற்றதும் அற்புதத் திருவந்தாதி எனும் நூலைப் படைத்தார். அதில் பேயுருவம் பெற்றதைப் பற்றி பாடியுள்ளார். அடுத்ததாக இறைவனின் புகழைத் திருவிரட்டை மணிமாலையில் குறிப்பிடுகிறார்.
முனிபா மசாரி பலோச்
முனிபா மசாரி பலோச் (Muniba Mazari உருது : منیبہ مزاری; பிறப்பு 3 மார்ச் 1987, பாக்கித்தான் இரும்பு பெண்மணி ) ஒரு பாக்கித்தான் ஆர்வலர், நிகழ்ச்சித் தொகுப்பாளர், வடிவழகி, பாடகர் மற்றும் ஊக்கமளிக்கும் பேச்சாளர் ஆவார். பிபிசியால் 2015 இன் 100 ஊக்கமளிக்கும் பெண்களில் ஒருவராகத் தேர்ந்தெடுக்கப்பட்ட பிறகு இவர் ஐநா பெண்கள் பாக்கித்தானின் தேசிய தூதராக ஆனார். 2016 ஆம் ஆண்டிற்கான ஃபோர்ப்ஸ் 30 வயதுக்குட்பட்ட 30 பேர் கொண்ட பட்டியலில் இவர் இடம் பிடித்தார்.
முனிபா பலூச் சக்கர நாற்காலியைப் பயன்படுத்தும் பாக்கித்தானின் முதல் வடிவழகி மற்றும் நிகழ்ச்சித் தொகுப்பாளர் ஆவார். 21 வயதில் கார் விபத்தில் ஏற்பட்ட காயங்கள் காரணமாக இவர் சக்கர நாற்காலியைப் பயன்படுத்துகிறார். ஹம் நியூஸின் சமூக நிகழ்ச்சியான மெயின் நஹி ஹம் நிகழ்ச்சியின் மூலம் தொகுப்பாளராக தோன்றினார்.
தனிப்பட்ட வாழ்க்கை
முனிபா மசாரி பலூச் பின்னணியைச் சேர்ந்த, மசாரி பழங்குடியைச் சேர்ந்தவர். இவர் மார்ச் 3, 1987 அன்று தெற்கு பஞ்சாபில் உள்ள ரஹீம் யார்கானில் பிறந்தார். முனிபா, இரானுவ பொதுப் பள்ளியில் பள்ளிக் கல்வி பயின்றார், அதன் பின்னர் இவரது சொந்த ஊரில் பிஎஃப் பட்டம் பெற்றார். 18 வயதில், இவர் படிப்பை முடிப்பதற்குள், இவர் திருமணம் செய்து கொண்டார். 2008 ஆம் ஆண்டில், இவர் ஒரு விபத்தில் சிக்கினார், அது இவருக்கு முடக்குவாதத்தை ஏற்படுத்தியது.
கால்வின் பிரசாத்
கால்வின் பிரசாத் (Calvin Prasad) பிஜி நாட்டைச் சேர்ந்த ஒரு சதுரங்க விளையாட்டு வீர்ர் ஆவார். 1980 ஆம் ஆண்டு மார்ச்சு மாதம் 11 ஆம் நாள் இவர் பிறந்தார். இந்தோ பிஜிய சதுரங்க வீர்ரான இவர் பிஜி நாட்டின் சிறிய சதுரங்க சமுகத்தின் முதலாவது கேண்டிடேட்டு மாசுட்டர் பட்டத்தைப் பெற்றவர் என்ற சிறப்பைப் பெற்றார்.
முனிபா மசாரி பலோச்
விபத்து மற்றும் மீட்பு
2008 பிப்ரவரி 27 அன்று, முனிபாவும் இவரது கணவரும் குவெட்டாவிலிருந்து ரஹீம் யார் கான் மாவட்டம் நோக்கிப் பயணித்தனர். இவர்களின் மகிழுந்து ஒரு விபத்தை சந்தித்தது, இதில் இவர் கையில் பல எலும்புகள் உடைந்தன ( ஆரை எலும்பு மற்றும் அரந்து இரண்டும்), விலா-கூண்டு, தோள்பட்டை, கழுத்து எழும்பு மற்றும் முதுகெலும்பு. இவளது நுரையீரல் மற்றும் கல்லீரலும் ஆகிய பகுதிகள் பாதிப்படைந்தது. மேலும், இவரது கீழ் உடல் முழுவதும் செயலிழந்தது. இவர் அருகில் உள்ள மருத்துவமனைக்கு கொண்டு செல்லப்பட்டார். பின்னர் இவர் ரஹீம் யார் கான் மருத்துவமனைக்கு மாற்றப்பட்டார், இறுதியில், இவர் கராச்சியின் ஆகா கான் மருத்துவமனையில் அனுமதிக்கப்பட்டார். அறுவை சிகிச்சைக்குப் பிறகு, இவர் இரண்டு வருடங்கள் படுக்கையில் இருந்தார். உளச்சிகிச்சை தொடங்கியது, இது சக்கர நாற்காலியைப் பயன்படுத்த போதுமான அளவு காயத்தில் இருந்து மீட்க உதவியது.
கால்வின் பிரசாத்
இவர் பிஜி நாட்டை நான்கு முறை அனைத்துலக சதுரங்கப் போட்டிகளில் பிரதிநிதித்துவப்படுத்தியுள்ளார்.2003 ஆம் ஆண்டு நடைபெற்ற பிஜி அழைப்பு சதுரங்கப் போட்டி,,  2004 இல் நியூசிலாந்தின்  ஆக்லாந்தில் நடைபெற்ற மண்டல சாம்பியன் பட்டப் போட்டி,  மற்றும் 2004 மயோர்க்கா, 2006 துரின் சதுரங்க ஒலிம்பியாடு போட்டி என்பவை அப்போட்டிகளாகும்.
பிஜியின் முன்னாள் தேசிய சாம்பியன் (2004) போன்ற பல போட்டிகளில் கால்வின் வெற்றிகளைப் பெற்றுள்ளார். இவர் குந்தன் சிங் சதுரங்க சாம்பியன் பட்டப் போட்டியின் நடப்பு சாம்பியன் ஆவார்.
முனிபா மசாரி பலோச்
தொழில்
ஓவியம் வரைந்தபோது, மாதாந்திர ஊதியத்திற்காக முகநூல் பக்கத்தை நடத்த ஆரிப் ஆஜருக்கு வேலை கிடைத்தது. பல்வேறு பள்ளிகளில் உருது கற்பித்தலை உள்ளடக்கிய தீராய் போலோ (மெதுவாக பேசவும்) என்ற தொடக்க திட்டத்திற்காக இவர் தனது மகனின் பள்ளியில் வேலை செய்யத் தொடங்கினார். அந்த நேரத்தில் பாக்கித்தான் தொலைக்காட்சியின் (PTV) நிர்வாக இயக்குனர் முகமது மாலிக், இவளது டெட் மாநாட்டு உரையாடல் காரணமாக இவளைப் பற்றி அறிந்து, PTV யில் பணியில் சேருமாறு கூறினார் இவர் செப்டம்பர், 2014 இல் கிளவுன் டவுண் எனும் நிகழ்ச்சியில் பணிபுரிந்தார், இது குழந்தைகள் மற்றும் வயதானவர்களுடன் வேலை செய்ய அனுமதித்தது.
சான்றுகள்
பகுப்பு:வாழும் நபர்கள் பகுப்பு:1987 பிறப்புகள் பகுப்பு:பாக்கித்தான் பெண் உரிமை செயற்பாட்டாளர்கள்
கால்வின் பிரசாத்
கடந்த 4 ஆண்டுகளாக, அவர் பிஜி நாட்டின் சதுரங்கக் கூட்டமைப்பின் நிர்வாகக் குழுவிலும் பணியாற்றியுள்ளார், தற்போது இக்குழுவின் துணைத் தலைவராக உள்ளார்.
பிரசாத் 2006 ஆம் ஆண்டின் பிஜி நாட்டின் தேசிய ஆண் தடகள வீரராக தேர்ந்தெடுக்கப்பட்டார்.
2011 ஆம் ஆண்டில் பிஜி நாட்டின் தேசிய சதுரங்க சாம்பியன் பட்டத்தை வென்று பிரசாத் பிஜி நாட்டின் தேசிய சதுரங்க சாம்பியனானார். கடைசியாக இந்த பட்டத்தை இவர் 2004 ஆம் ஆண்டில் வென்றார். பிரசாத்துக்கு 2011 ஆண்டின் சிறந்த சதுரங்க வீரர் விருதும்' அந்நாட்டில் வழங்கப்பட்டது.
2016 – ஆம் ஆண்டில் நடைபெற்ற சதுரங்கக் கூட்டமைப்பின் பொதுக் குழு கூட்டத்தில் பிஜி சதுரங்க கூட்டமைப்பின் தலைவர் பொறுப்பிலிருந்து கால்வின் பிரசாத் நீக்கப்பட்டார்.
புற இணைப்புகள்
பகுப்பு:வாழும் நபர்கள் பகுப்பு:1980 பிறப்புகள் பகுப்பு:சதுரங்க வீரர்கள்
அன்சு பேத்து
ஆன்சு பேத்தே தனது பணிக்காலத்தின் பெரும்பகுதியை பேராசிர்யராக கோர்னெல் பல்கலைக்கழகத்தில் பணியாற்றினார். இரண்டாம் உலகப் போர்க் காலத்தில் முதலாவது அணுக்கரு ஆயுதங்கள் தயாரித்த லாசு அலாமோசு ஆய்வுகூடத்தின் கோட்பாட்டுப் பகுதிக்குத் தலைவராக விளங்கினார். அங்கு அவர் ஆயுதங்களின் உய்நிலைப் பொருண்மையை அளவிடும் பணியில் பெரும் பங்கு வகித்தார். அத்துடன், 1945 இல் நாகசாக்கியில் வீசப்பட்ட "ஃபாட் மேன்" ஆயுதம், டிரினிட்டி (அணுகுண்டு சோதனை) ஆகியவற்றில் பயன்படுத்தப்பட்ட திடீர் அழுத்த வீழ்ச்சி முறையை உருவாக்கப் பிஉன்னணியில் இருந்த கோட்பாடுகளை உருவாக்குவதிலும் இவர் முன்னிறுழைத்தார்.
மேற்கோள்கள்
பகுப்பு:1906 பிறப்புகள் பகுப்பு:2005 இறப்புகள் பகுப்பு:நோபல் இயற்பியற் பரிசு பெற்றவர்கள் பகுப்பு:அமெரிக்க இயற்பியலாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:அமெரிக்க அணுக்கரு இயற்பியலாளர்கள் பகுப்பு:நோபல் பரிசு பெற்ற செருமானியர்கள் பகுப்பு:செருமானிய இயற்பியலாளர்கள் பகுப்பு:கோட்பாட்டு இயற்பியலாளர்கள்
நெல்வயல் நெட்டைக்காலி
நெல்வயல் நெட்டைக்காலி (Paddy field pipit அல்லது Oriental pipit) (ஆந்தசு ரபுலசு) என்பது ஒரு சிறிய பாசரிபாரம்சு பறவை ஆகும். இந்தப் பறவைக்கு காட்டுப்புல் குருவி, மரத்தவிட்டுக் குருவி, மரப்பிப்பிட்டு, வயல் சிட்டு என்ற வேறு பெயர்களும் உண்டு. இது வாலாட்டிக் குருவிக் குடும்பத்தைச் சேர்ந்த பறவை ஆகும். இவை ஒரு பகுதியிலேயே வாழக்கூடியன (வலசை போகாதவை). இவை திறந்த வெளிகளிலும், புல்வெளிகளிலும் வாழக்கூடியன, தெற்கு ஆசியா, கிழக்குப் பிலிப்பீன்சு போன்ற பகுதிகளில் உள்ளன. பிற மற்ற இனங்கள் ஆசியாவின் பிற பகுதியில் காணப்படுகின்றன. ஆசிய பிராந்தியத்தில் குளிர்காலத்தில் இவ்வகைப் பறவைகளை அடையாளம் காண்பது கடினமாக இருக்கும். இனங்களின் வகைப்பாட்டில் சிக்கலான மற்றும் கணிசமான மாற்றங்கள் ஏற்பட்டிருக்கின்றன.
விளக்கம்
இடது|thumb|குஞ்சுகளுக்கு உணவு எடுகத்தல் ([[கொல்கத்தா|கல்கத்தா, மேற்கு வங்கம்)]] இந்த நெட்டைக்காலிகள் 15 செ.மீ உள்ளவை. இவை முதன்மையாக சாம்பல் பழுப்பு நிறத்தோடும், மார்புப் பகுதி வெளிறி இருக்கும். இதன் வால் நீண்டும், கால்கள் நீண்டும் இருக்கும்.
தாமிரம்(I) நைட்ரேட்டு
தாமிரம்(I) நைட்ரேட்டு (Copper(I) nitrate) என்பது CuNO3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இது குப்ரசு நைட்ரேட்டு என்றும் அழைக்கப்படுகிறது. இச்சேர்மத்தில் தாமிரம் +1 ஆக்சிசனேற்ற நிலையில் காணப்படுகிறது.
மேற்கோள்கள்
பகுப்பு:செப்பு சேர்மங்கள் பகுப்பு:நைட்ரேட்டுகள்
ஆல்பிரட் வெர்னெர்
வாழ்க்கை வரலாறு
வெர்னர் பிரான்சு நாட்டில் அல்சாசில் உள்ள மல்ஹவுசில் 1866 ஆம் ஆண்டில் பிறந்தார். இந்தப் பகுதி 1871 ஆம் ஆண்டில் செருமனியுடன் இணைக்கப்பட்டது, இவர் கத்தோலிக்க திருச்சபையினைச் சார்ந்தவராக இருந்தார். இவர் வேதியியலை, சூரிக், சுவிட்சர்லாந்து நடுவண் தொழில்நுட்ப நிறுவனத்தில் பயின்றார். இதே நிறுவனத்தில் ஆராய்ச்சியில் முனைவர் பட்டத்தைப் பெற்றார். பாரீசு நகரில் முனைவர் பட்டத்திற்குப் பிந்தைய ஆய்வினை முடித்த பிறகு 1892 ஆம் ஆண்டில் சூரிக்கிற்குத் திரும்பினார். 1893 ஆம் ஆண்டில் சூரிக் பல்கலைக்ழகத்திற்குச் சென்ற இவர் 1895 ஆம் ஆண்டில் அந்நிறுவனத்தின் பேராசிரியரானார். அதே ஆண்டில் அவர் சுவிட்சர்லாந்துக் குடியுரிமையைப் பெற்றார்.